
Относно: Уведомление за инвестиционно предложение (ИП) „Изграждане на площадка за съхранение и разкомплектоване на излезли от употреба моторни превозни средства (ИУМПС), в ПИ№ 56722.667.719, по КК и КР на гр. Плевен, общ. Плевен“

         УВАЖАЕМИ Г-Н ТОНЧЕВ,

          Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда. (Наредба за ОВОС, ДВ бр.3/11.01.2011 г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС,  ДВбр.81/15.10.2010 г.) 
          На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I.По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
          Вашето инвестиционно предложение предвижда изграждане на площадка за съхранение и разкомплектоване на излезли от употреба моторни превозни средства (ИУМПС) и извършване на търговска дейност на части второ употреба. Процесът на разкомплектоване на ИУМПС включва следните дейности: отделяне на опасните материали и компоненти от ИУМПС; отделяне на катализатори и маслени филтри; отделяне на оловните акумулатори и резервоари за втечнени газове; отделяне и/или неутрализиране на потенциално експлозивни компоненти; отделяне на гуми; отделяне на стъкла; отделяне на броните и таблото, отделяне на седалките; отделяне на материали и компоненти, годни за повторна употреба; отделяне на метални части и компоненти и разделянето им на черни и цветни метали. Инвестиционното предложени ще се реализира в съществуваща сграда. ИУМПС ще се съхраняват на бетонирана площадка с площ 300 кв. м. Дейността от разкомплектоване и складиране  на части годни за втора употреба ще се извършва на площ от 400 кв. м, в част от сграда с идентификатор 56722.667.719.1, цялата с площ на сградата е: 1376 кв.м. Водоснабдяването на имота се осъществява от съществуващ водопровод. Формираните битово-фекални отпадъчни води ще се отвеждат в градска канализационна мрежа.

           Вашето инвестиционно предложение попада в обхвата на т. 11 буква “д” – съхранение на метален скрап, включително скрап от моторни превозни средства от  Приложение №1) от Приложение № 2 към чл. 93, ал. 1, т. 1 и т. 2 на Закона за опазване на околната среда, във връзка с което подлежи на преценяване на необходимостта от извършване на оценка на въздействието върху околната среда (ОВОС), по глава шеста, раздел III, от ЗООС.  
Компетентен орган по процедурата е РИОСВ – Плевен.

II. По отношение на изискванията за екологична оценка (ЕО) по глава шеста, раздел II от ЗООС:
            За реализацията на инвестиционното предложение се изисква изработване на ПУП – ПРЗ за изменение на начина на трайно ползване на ПИ№ 56722.667.719, от „ниско жилищно застрояване до (10 м)“ в „производствени и складови дейности“.
            На основание чл. 91, ал. 2 от ЗООС, допускам извършването само на процедура по Глава шеста, Раздел III от ЗООС преценяване на необходимостта от извършване на оценка въздействието на околната среда (ОВОС). 
           Компетентен орган по процедурата е РИОСВ – Плевен.

 III. По отношение на изискванията  на чл. 31 от Закона за биологичното разнообразие:
           Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007г) инвестиционното предложение „Изграждане на площадка за съхранение и разкомплектоване на излезли от употреба моторни превозни средства (ИУМПС), в ПИ№ 56722.667.719, по КК и КР на гр. Плевен, общ. Плевен“ подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
           Процедурите по точка I и точка III се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.

IV. По отношение на изискванията на глава седма, раздел I и раздел II, от Закона за опазване на околната среда:
           Инвестиционното предложение не попода в обхвата на Глава 7, Раздел І на ЗООС.
  Посочената дейност в инвестиционното предложение на попада в т. 5 Управление на отпадъците от Приложение №4 на Закона за опазване на околната среда.
         
V. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
  1. Искане за преценяване необходимостта от ОВОС.
           2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС.  
  Примерни бланки и образци на документите може да намерите на Интернет страницата на РИОСВ – гр. Плевен на адрес: http://riew-pleven.eu/form.html. Попълнените документи се предоставят на един екземпляр хартиен носител и два броя електронни носители (по възможност ел. носителя да е  диск).
   2.1 Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
  - представяне на пълна, изчерпателна и добре онагледена информация за местоположението и точните отстояния от територията на инвестиционното предложение /обекта, дейността/ спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС /жилищните сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване /хотели, мотели, общежития, почивни домове, ваканционни селища, къмпинги, хижи и др./, места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно-охранителни зони на водоизточници и водоснабдителни съоръжения за питейно-битово водоснабдяване.
- посочване на потенциални източници на вредности на оценяваната територия и граничещите с нея.
		  3. Оригинален документ за платена такса: 255. 65 евро (считано от 01.01.2026г.)   съгласно чл. 1, ал. 5, т. 1 на Тарифата за таксите, на сметката на РИОСВ – гр. Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF
	  Съгласно чл. 22, ал. 2 от Тарифата за таксите, които се събират в системата на Министерството на околната  среда и водите приета с ПМС № 136/13.05.2011г. (ДВ, бр. 39/2011г.), държавната такса за съвместяване на процедурите е 255. 65 евро (считано от 01.01.2026г.).  
              Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
              4. В информацията да се уточни кои води ще преминават през кало-маслоуловителя и да се посочи мястото на отвеждането им след кало-маслоуловителя.
         	  На документа за платена такса, като основание за плащане да се впише и входящия номер на Уведомлението за ИП  под който е заведено в  РИОСВ – гр. Плевен. 
              Информираме Ви, че на основание чл. 2а, ал. 5, т. 1 от Наредбата за ОВОС процедурата по ОВОС (в това число и ОС) за горепосоченото инвестиционно предложение се прекратява, когато повече от 12 месеца не са изпълнени от възложителя дадените му указания по чл. 5, ал. 1 от същата Наредба.

						
С уважение, 
 
гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

